Desertu–Barakaldo geltokia

Desertu–Barakaldo Euskal Herriko Bizkaiko tren eta autobus geltoki bat da, Barakaldo udalerrian kokatuta dagoena.

Geltokia 1888ko martxoaren 19an ireki zen.

Egoera 
Geltokia honako burdinbide hauen ibilbidearen zati da:

 : 8,300 kilometro-puntua
 : 8,300 kilometro-puntua

Sarbideak 
 Murrieta kalea, 4
 El Desierto plaza

Irisgarritasuna 
Nahiz eta sarbideak irisgarriak izan, nasa eta trenaren arteko tartea eta nasen arteko ibilbidea dela eta geltokiaren erabilera ez da irisgarria. Arartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», «Burdinbide zerbitzuen eragileak ez du Mugikortasun Urriko Pertsona erabiltzaileari bermatu ibilgailutik igo edota jaistea», eta «Mugikortasun Urriko Pertsona erabiltzaileak ez du nasa batetik bestera gurutzatzeko elementu mekaniko edo eraikuntza elementurik.»

Historia 
Geltokia 1888ko martxoaren 19an inauguratu zen, Bilbo-Santurtzi burdinbide tartea irekitzearekin batera, geroago Portugaletera helduko zen linean. Lanak Bilbotik Portugaleterainoko Burdinbide Konpainiak egin zituen. 1889. urtean geltokiari Bizkaiko Foru Aldundiaren esku zegoen Trianoko Burdinbidea batu zitzaion, hasiera batean zamak garraiatzeko zena, eta geroago bidaiarientzako zerbitzua eskaintzen hasi zuena.

1923an geltokia handitu eta birmoldatu zen, hasierako egitura mantendu zelarik, eta 1960ko hamarkadan geltokiari eraikin berri bat atxikitu zitzaion.

2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

2009an geltokitik Arrontegiko zubira arte 700 metro trenbide estali zituen Bilbao Ría 2000 erakundeak.

2017ko urriaren 13an trenbideak gainetik zeharkatzen dituen pasabidea eraiki du Barakaldoko Udalak, Urban Galindo eta zentroko Murrieta kalea irisgarritasun neurriz lotzeko helburuarekin. Hasiera batean ADIFek Udalarekin pasabide berri horretatik geltokiko nasetara igogailuak instalatuko zituela hitzartu bazuen ere, atzera egin eta pasabidea baino ez da eraiki, nasetarainoko irisgarritasun falta jarraitzen duela.

Bestalde, Bilbao Ría 2000k geltokia guztiz birmoldatzeko asmoa azaldu zuen, trenbidearen beste 200 metro estaliz eta eraikin berri baten eraikuntzarekin. Hala ere, gaur egun lanak hasteke daude, eta laster gertatuko den erakundearen desagertzearekin batera, lanak ez gauzatzeko arriskua dago.

Geltokia 
Barakaldo udalerriaren ipar-ekialdean kokatzen da. Bi bidaiarientzako eraikin ditu, leihatiladun txarteldegiak, txartel salmenta eta balioztatze makinak, eta 2017tik desfibrilagailua ere jasotzen dituztenak.

Geltokiak lau trenbide eta bi nasa ditu, bata albokoa eta bestea zentrala, biak markesinaz hornituta. Nasen arteko aldaketa trenbideak azpitik zeharkatzen dituen tunela erabilita egiten da, eta horretarako eskailerak daude. Kanpoaldean taxi geralekua dago.

Zerbitzuak

Aldiriko trenak

Hiriko autobusak

Hiriarteko autobusak

Erreferentziak

Ikus, gainera 
 Administrador de Infraestructuras Ferroviarias
 Renfe Operadora

Kanpo estekak 
 ADIF enpresako web gunea
 RENFE enpresako web gunea

Bilbo-Santurtzi burdinbidea
Bilbo-Muskiz burdinbidea
Bilboko Renfe Aldirietako geltokiak
Bizkaiko tren geltokiak
Barakaldoko eraikinak